*Települési támogatás:*

Települési támogatás kérhető:

* rendkívüli támogatásként (egyszeri segély)
* temetési támogatásként (közeli hozzátartozó halála esetén)
* iskolai gyermekétkeztetési támogatásként (természetbeni támogatás iskolának utalva)

Támogatás egyszerre egy jogcímen adható!

A települési támogatás jogosultsági feltételei 2024. február 15-től :

A települési önkormányzat képviselő-testülete az Szt. 45 §-a szerinti rendkívüli települési támogatást nyújt annak a személynek (kérelmezőnek), akinek családjában az egy főre jutó havi jövedelem nem haladja meg:

- 3 és több fő esetében a 110.000,-Ft-ot

-2 fő esetében a 135.000,-Ft-ot

- egyedülálló illetve egyedülálló szülő esetében a 175.000,-Ft-ot.

Iskolai étkezési támogatás jogosultsági feltételei 2024. február 15-től:

A települési önkormányzat képviselő-testülete a gyermekek védelméről és a gyámügyi igazgatásról szóló 1997. évi XXXI. tv. 18.§ (2) bekezdése szerinti gyermekvédelmi támogatást nyújt annak a kiskorú gyermekkel rendelkező személynek, akinek családjában az egy főre jutó havi jövedelem nem haladja meg:

- 3 és több fő esetében a 110.000,-Ft-ot

-2 fő esetében a 135.000,-Ft-ot

- egyedülálló illetve egyedülálló szülő esetében a 175.000,-Ft-ot.

Temetési támogatás jogosultsági feltételei 2024. február 15-től:

A temetési támogatás feltétele a kérelmező részére kiállított temetési költségekről szóló számla eredeti példányának benyújtása, valamint, hogy a kérelmező családjában az egy főre jutó havi jövedelem ne haladja meg az 140.000,-Ft-ot, egyedülálló illetve egyedülálló szülő esetében a 200.000,-Ft-ot.

A temetési támogatás összege egyszeri 50.000.-Ft. A támogatás iránti igény a temetési számla kiállítását követő 3 hónapon belül nyújtható be.

A támogatásra a kérelem ügyfélfogadási időben (2500 Esztergom, Széchenyi tér 1.) a 12-es irodában vagy (2509 Esztergom, Damjanich u. 53.) a Kertvárosi Kirendeltségen, vagy a Pilisszentléleki Kirendeltségen (hétfő délutánonként ) beadható.

*A kérelemhez az alábbi dokumentumok, igazolások csatolása szükséges:*

* **A kérelmezőnek és vele együtt lakó családtagoknak a kérelem benyújtását megelőző hónap jövedelméről (nettó) hivatalos igazolás vagy bérjegyék csatolása**
* **Nyugdíjas esetén a NYUFIG év eleji (zöld) értesítője a havi nyugdíj összegéről**
* **Álláskeresési járadék esetén, az erről szóló határozat másolata**

**- a kérelemhez tartozó VAGYONNYILATKOZAT**

* **16 év feletti gyermek esetén tanulói jogviszony igazolása (iskolalátogatási igazolás)**
* **Egyedülálló kiskorút nevelő esetén: a gyermek elhelyezéséről szóló dokumentum másolata**

**(bírósági, vagy gyámhivatali)**

* **Gyermektartásdíj megállapításáról szóló dokumentum másolata /és/vagy nyilatkozat**
* **Munkanélküli személy esetén a Munkaügyi Központ által kiállított Hatósági Bizonyítvány, mely szerint az ügyfél álláskeresőként van nyilvántartva**
* **Temetési támogatás esetén a kérelmező nevére kiállított temetési költségekről szóló számla eredeti példánya**